หนูมีเพศสัมพันธ์กับแฟนแบบไม่ป้องกัน แต่ไม่หลั่งใน วันที่ 19 เม.ย. เวลา 13:00 น. กินยาคุมกำเนิดวันที่ 21 เม.ย เวลา 12:00 น หลังจากนั้น7วัน มีเลือดออกสีน้ำตาลเข้มปริมาณมากต่อเนื่องกัน7วัน เหมือนตอนประจำเดือนมาเลย มีสีน้ำตาลประมาณ2วัน หลังจากนั้นอีก5วันเป็นสีแดงปกติ 1:อยากทราบว่าจะท้องมั้ยคะ 2:รอบเดือนถัดไปจะมาตอนไหนคะ ปล.ยาคุมกำเนิดฉุกเฉินเป็นแบบเม็ดเดียว ปล.2 ประจำเดือนรอบที่แล้วมาแค่5วันหมดวันที่ 17 เม.ย ปล.3 รอบเดือนพฤษภายังไม่มาเลยค่ะ
สวัสดีค่ะ หากประจำเดือนในรอบก่อนมาวันที่ 13-17 เม.ย. (5 วันดังที่บอกมา) แล้วได้มีเพศสัมพันธ์ในวันที่ 19 เม.ย. เท่ากับมีเพศสัมพันธ์ในวันที่ 7 ของการมีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่kน้อยมาก คือน้อยกว่า 1% ส่วนการทานยาคุมฉุกเฉิน หากได้ทานภายใน 24-48 ชั่วโมงหลังจากมีเพศสัมพันธ์ ก็จะช่วยป้องกันการตั้งครรภ์ได้ประมาณ 75%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ สำหรับประจำเดือนจริงๆ นั้น อาจมาล่าช้ากว่าปกติได้ดังนั้น หากประจำเดือนในเดือนนี้ยังไม่มา ก็น่าจะเกิดจากผลของยาคุมฉุกเฉินได้ หรือเกิดจากสาเหตุอื่นๆ ก็ได้ เช่น มีความเครียด ทำงานหนัก พักผ่อนน้อย อดนอน นอนดึก เป็นต้น สำหรับการตั้งครรภ์นั้น โอกาสเป็นไปได้น้อย เนื่องจากมีเพศสัมพันธ์ในระยะปลอดภัยดังกล่าวไป แต่หากกังวล ก็อาจลองตรวจหาการตั้งครรภ์ดูก็ได้ หากตรวจไม่พบ ก็ควรรอประจำเดือนต่อไปก่อน ทั้งนี้ ไม่สามารถจะตอบได้ว่าจะมาเมื่อไหร่ค่ะ